BILANȚUL ZILEI: 60 de decese și 716 cazuri noi în ultimele 24 de ore.
În ultimele 24 de ore, în România s-au înregistrat 716 cazuri noi de COVID-19. Sunt şi 60 decese raportate în ultimele 24 de ore.
Până astăzi, 12 decembrie, pe teritoriul României au fost înregistrate 1.793.149 de cazuri de infectare cu noul coronavirus (COVID – 19), dintre care 10.636 sunt ale unor pacienți reinfectați, testați pozitiv la o perioadă mai mare de 180 de zile după prima infectare. 1.715.859 de pacienți au fost declarați vindecați. În ultimele 24 de ore au fost înregistrate 716 cazuri noi de persoane infectate cu SARS – CoV – 2 (COVID – 19), dintre care 20 sunt ale unor pacienți reinfectați, testați pozitiv la o perioadă mai mare de 180 de zile după prima infectare.În intervalul 11.12.2021 (10:00) – 12.12.2021 (10:00) au fost raportate de către INSP 60 de decese, dintre care 15 anterioare intervalului de referință, (32 bărbați și 28 femei), ale unor pacienți infectați cu noul coronavirus, internați în spitalele din Alba, Arad, Bacău, Bihor, Botoșani, Brăila, Brașov, Cluj, Dâmbovița, Dolj, Giurgiu, Gorj, Harghita, Mureș, Neamț, Prahova, Satu Mare, Teleorman, Vaslui, Vâlcea, Ilfov și Municipiul București.Dintre cele 60 de decese, unul a fost înregistrat la categoria de vârstă 20-29 ani, unul la categoria de vârstă 30-39 ani, două la categoria de vârstă 40-49 ani, șase la categoria de vârstă 50-59 ani, 11 la categoria de vârstă 60-69 ani, 17 la categoria de vârstă 70-79 ani și 22 la categoria de vârstă peste 80 ani.Din totalul de 60 pacienți decedați, 57 erau nevaccinați și 3 vaccinați. Cei 3 pacienți decedați vaccinați aveau vârste cuprinse între grupele de vârstă 40-49 ani și peste 80 de ani. 2 dintre pacienții vaccinați care au decedat prezentau comorbidități, iar pentru 1 pacient decedat nu au fost raportate comorbidități.